Burjassot viu tres jornades de donació de sang
2025-07-24

Amb cada donació de sang es poden salvar tres vides i suposa una col·laboració fonamental amb els hospitals en l’atenció als malalts. Des de Burjassot, es mostrarà novament la solidaritat amb les persones que més ho necessiten en tres jornades de donació de sang en les quals el Centre de Transfusió de Sang de la Comunitat Valenciana estarà en el municipi per a instal·lar diferents punts de donació on els veïns i veïnes puguen acudir per a donar la seua sang.

La primera jornada de donació serà el divendres 14 de setembre, en el casal de la Falla Nàquera-Lauri Volpi (c/Lauri Volpi, 24), en horari de 17h a 20:30h. El dilluns 17 de setembre, el punt de donació quedarà situat en el Centre de Salut de Rubert i Villó, núm.4, també en horari de 17h a 20:30h i, el dimarts 18 de setembre, la unitat mòbil del Centre de Transfusió de situarà, de 17h a 20:30h, en el Centre d’Especialitats (C/Beniferri, s/n, al costat del Mercat Municipal de L’Almara). Les persones que donen sang rebran un descompte per a acudir al cinema, gràcies a un acord amb els cinemes ABC de València.

Els requisits mínims per a donar sang són tindre una salut normal, tindre entre 18 i 65 anys i pesar més de 50kg, a més de no anar en dejú i portar amb si el DNI.